May 01,2015
మార్కెట్లోకి అధునాత టీవీఎస్‌ ఫినిక్స్‌
                   ముంబయి: టీవీఎస్‌ మోటార్‌ కంపెనీ అధునాతన హంగులతో రూపొందించిన టీవీఎస్‌ ఫినిక్స్‌- 125 మోటార్‌ సైకిల్‌ను గురువారం మార్కెట్లోకి విడుదల చేసింది. ఈ 2015 మోడల్‌లో కొత్తగా పూర్తిస్థాయి డిజిటల్‌ స్పీడా మీటర్‌ను, బైక్‌ కదలికలను, బ్యాటరీ సామర్థ్యాన్ని తెలిపేలా ప్రత్యేక ఇండికేటర్లను, వైట్‌ బ్యాక్‌లిట్‌ సదుపాయాల్ని జోడించారు. దీనితో పాటు పెద్దపెద్ద పార్కింగ్‌ లాట్‌లో కూడా మన వాహనాన్ని ఇట్టే కనిపెట్టేలా 'వెహికల్‌ లోకేషన్‌ అసిస్ట్‌' విధానాన్ని ఇందులో అదనపు ఆకర్షణ. కొత్త ఎడిషన్‌ టీవీఎస్‌ ఫినిక్స్‌ విడుదల సందర్భంగా ఆ కంపెనీ సీఈఓ రాధాకృష్ణన్‌ మాట్లాడుతూ అధునాతన హంగులతో పాటు మరింత స్టైల్‌ను జోడించినట్లు తెలిపారు. ఈ కొత్త బైక్‌ ధర రూ. 51,990(ఎక్స్‌షోరూమ్‌ ఢిల్లీ), డ్రమ్‌ బ్రేక్‌ సదుపాయం కలిగిన ఈ కొత్త ఎడిషన్‌ వాహన ధరను సంస్థ రూ.55,899 గా నిర్ణయించింది. మార్కెట్‌లో తమ విస్తృతిని మరింతగా పెంచుకోవడంలో భాగంగా ఇప్పటికే ప్రజలలో మంచి ఆదరణ సంపాదించుకున్న వాహనాలకు మరిన్ని కొత్త హంగులను అద్ది మార్కెట్‌లోకి విడుదల చేయాలని టీవీఎస్‌ యోచిస్తోంది.
మీ స్నేహితులకు రికమెండ్ చెయ్యండి